Endoderm
Endoderm je unutrašnji od tri klicina lista gastrule svih višećelijskih životinja. Druga dva sloja su ektoderm (vanjski sloj) i mezoderm (srednji). Najznačajnije uloge su mu oblikovanje dviju cijevi tijela, dišne i probavne. Tokom embriogeneze, ćelije migriraju prema unutrašnjosti, duž pracrijeva stvarajući unutrašnji sloj gastrule, od kojeg nastaje endoderm. U početnoj fazi, endoderm se sastoji od spljoštenih ćelija, koje kasnije postaju stubolike.